Ole Øverland

Ole Eimund Øverland (født 27. oktober 1935) er en tidligere, norsk disponent og politiker (Sp). Han har sittet som fylkesordfører i Møre og Romsdal og var ordfører i Gjemnes.

Øverland var medlem av kommunestyre og formannskap i Gjemnes kommune fra 1965 - 1991. Han var ordfører 1972 - 1991 (herav 2 år som varaordfører). Videre var han medlem i Møre og Romsdal fylkesting 1972 -1975 og 1987 - 2003, fylkesvaraordfører 1991 - 1995 og fylkesordfører 1995 - 2003. Han var fylkesleder i KS Møre og Romsdal 1980 -1987, og nestleder i hovedstyret Kommunenes Sentralforbund 1992 -1995. Han var medlem i hovedstyret i Den Norske Stats Husbank 1992 -1998, styreleder 1998 - 2000.

Han ble i 2008 tildelt Kongens fortjenstmedalje i gull.

Han er gift med Randi Elisabeth (f. 1939).

Referanser 

Kongens fortjenstmedalje i gull
Sp-ordførere i Møre og Romsdal
Fylkesordførere i Møre og Romsdal
Ordførere i Gjemnes
Fylkesordførere fra Sp
Personer fra Gjemnes kommune